**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2014,

**ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 302/2001 Z. z. o samospráve vyšších územných celkov (zákon o samosprávnych krajoch) v znení zákona č. 445/2001 Z. z., zákona č. 553/2003 Z. z., zákona č. 369/2004 Z. z., zákona č. 583/2004 Z. z., zákona č. 615/2004 Z. z., zákona č. 628/2005 Z. z., zákona č. 16/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., zákona č. 384/2008 Z. z. a zákona č. 445/2008 Z. z., 361/2012 Z. z. sa mení a dopĺňa takto:

1. V § 16 ods. 9 sa za slovo „zastupujú“ vkladajú slová „najviac dvaja“.
2. V § 19a ods. 1 sa slovo „prvého“ nahrádza slovom „druhého“.
3. V § 19a ods. 3 sa za druhú vetu vkladá nová tretia veta, ktorá znie: „Ak sa voľby zúčastnil len jeden kandidát a nezískal súhlas nadpolovičnej väčšiny všetkých poslancov zastupiteľstva, vyhlásia sa nové voľby podľa odseku 2.“.
4. Za § 23a sa vkladá § 23b, ktorý vrátane nadpisu znie:

„**§ 23b**

**Prechodné ustanovenia k zmenám účinným od 1. septembra 2014**

1. Samosprávny kraj je povinný prispôsobiť počet podpredsedov podľa § 16 ods. 9 do 60 dní odo dňa nadobudnutia účinnosti tohto zákona.
2. Predpoklady na výkon funkcie hlavného kontrolóra podľa § 19a ods. 1 sa vzťahujú na hlavného kontrolóra zvoleného po nadobudnutí účinnosti tohto zákona.“.

**Čl. II**

Tento zákon nadobúda účinnosť 1. septembra 2014.